CELEX: 32021D0455
Language: da
Date: 2021-03-15 00:00:00
Title: Kommissionens gennemførelsesafgørelse (EU) 2021/455 af 15. marts 2021 om ændring af gennemførelsesafgørelse (EU) 2019/1326 for så vidt angår harmoniserede standarder for elektromagnetisk kompatibilitet mellem styrekredse, koblingselementer og multimedieudstyr

16.3.2021   
               
               
                  DA
               
               
                  Den Europæiske Unions Tidende
               
               
                  L 89/17
               
            
         KOMMISSIONENS GENNEMFØRELSESAFGØRELSE (EU) 2021/455
         af 15. marts 2021
         om ændring af gennemførelsesafgørelse (EU) 2019/1326 for så vidt angår harmoniserede standarder for elektromagnetisk kompatibilitet mellem styrekredse, koblingselementer og multimedieudstyr
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 13 i Europa-Parlamentets og Rådets direktiv 2014/30/EU (2), formodes elektrisk udstyr, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige krav, der er omfattet af disse standarder eller dele deraf, jf. bilag I til nævnte direktiv.
                  
               
                     (2)
                  
                  
                     Ved gennemførelsesafgørelse C(2016) 7641 (3) anmodede Kommissionen Den Europæiske Standardiseringsorganisation (CEN), Den Europæiske Komité for Elektroteknisk Standardisering (Cenelec) og Det Europæiske Institut for Telestandardisering (ETSI) om at udarbejde og revidere harmoniserede standarder for elektromagnetisk kompatibilitet til støtte for direktiv 2014/30/EU.
                  
               
                     (3)
                  
                  
                     På grundlag af anmodningen i gennemførelsesafgørelse C(2016) 7641 har CEN og Cenelec ændret den harmoniserede standard EN 60947-5-2:2007 for styrekredse og koblingselementer, hvis reference er offentliggjort i C-udgaven af Den Europæiske Unions Tidende (4). Dette førte til vedtagelsen af den harmoniserede standard EN IEC 60947-5-2:2020.
                  
               
                     (4)
                  
                  
                     Kommissionen har sammen med CEN og Cenelec vurderet, hvorvidt denne harmoniserede standard er i overensstemmelse med anmodningen i gennemførelsesafgørelse C(2016) 7641.
                  
               
                     (5)
                  
                  
                     Den harmoniserede standard EN IEC 60947-5-2:2020 opfylder de krav, som det er hensigten, at den skal dække, og som er fastsat i direktiv 2014/30/EU. Referencen for nævnte standard bør derfor offentliggøres i Den Europæiske Unions Tidende.
                     
                  
               
                     (6)
                  
                  
                     I bilag I til Kommissionens gennemførelsesafgørelse (EU) 2019/1326 (5) er der opført referencer for harmoniserede standarder, der medfører en formodning om overensstemmelse med direktiv 2014/30/EU. For at sikre, at alle referencerne for de harmoniserede standarder, der er udarbejdet til støtte for direktiv 2014/30/EU, er angivet i den samme retsakt bør referencen for standard EN IEC 60947-5-2:2020 opføres i bilaget til nævnte afgørelse.
                  
               
                     (7)
                  
                  
                     Det er derfor nødvendigt at trække referencen for den harmoniserede standard EN 60947-5-2:2007 tilbage fra C-udgaven af Den Europæiske Unions Tidende sammen med referencen til den tilhørende ændringsstandard EN 60947-5-2:2007/A1:2012.
                  
               
                     (8)
                  
                  
                     I bilag II til gennemførelsesafgørelse (EU) 2019/1326 er der opført referencer for de harmoniserede standarder til støtte for direktiv 2014/30/EU, der tilbagetrækkes fra C-udgaven af Den Europæiske Unions Tidende. Referencen for den harmoniserede standard EN 60947-5-2:2007 bør derfor medtages sammen med referencen til den tilhørende ændringsstandard EN 60947-5-2:2007/A1:2012 i dette bilag.
                  
               
                     (9)
                  
                  
                     På grundlag af anmodningen i gennemførelsesafgørelse C(2016) 7641 har CEN og Cenelec ændret den harmoniserede standard EN 55035:2017, hvis reference er opført i bilag I til gennemførelsesafgørelse (EU) 2019/1326. Dette førte til vedtagelsen af den harmoniserede standard EN 55035:2017/A11:2020. Den harmoniserede standard EN 55035:2017/A11:2020 har til formål at erstatte følgende harmoniserede standarder sammen med eventuelle ændrede eller korrigerede standarder hertil: EN 55020:2007, hvis reference ikke er offentliggjort i Den Europæiske Unions Tidende, EN 55024:2010, hvis reference er offentliggjort i C-udgaven af Den Europæiske Unions Tidende (6), og EN 55103-2:2009, hvis reference er opført i bilag II til gennemførelsesafgørelse (EU) 2019/1326 med tilbagetrækningsdato den 18. november 2021; i nævnte bilag er der opført referencer for harmoniserede standarder udarbejdet til støtte for direktiv 2014/30/EU, der trækkes tilbage fra Den Europæiske Unions Tidende.
                  
               
                     (10)
                  
                  
                     Den harmoniserede standard EN 55035:2017, som ændret ved EN 55035:2017/A11:2020, er i overensstemmelse med anmodningen i gennemførelsesafgørelse C(2016) 7641 og opfylder de væsentlige krav, som den har til formål at dække, og som er fastsat i direktiv 2014/30/EU. Derfor bør oplysningerne vedrørende den harmoniserede standard EN 55035:2017 i bilag I til gennemførelsesafgørelse (EU) 2019/1326 erstattes, således at referencen for EN 55035:2017 indsættes sammen med referencen for EN 55035:2017/A11:2020, og referencen for den harmoniserede standard EN 55024:2010 bør indsættes i bilag II til nævnte afgørelse.
                  
               
                     (11)
                  
                  
                     For at give fabrikanterne tilstrækkelig tid til at forberede anvendelsen af den harmoniserede standard EN IEC 60947-5-2:2020 og tilbagetrækningen af referencen for EN 55024:2010 er det nødvendigt at udskyde tilbagetrækningen af referencerne for følgende harmoniserede standarder sammen med referencen for den relevante ændringsstandard hertil: EN 60947-5-2:2007, som ændret ved EN 60947-5-2:2007/A1:2012 og EN 55024:2010.
                  
               
                     (12)
                  
                  
                     Den harmoniserede standard EN 55035:2017 indførte væsentlige ændringer af specifikationerne i den harmoniserede standard EN 55103-2:2009. I den harmoniserede standard EN 55035:2017 fastsatte Cenelec derfor, at de nationale standardiseringsorganer fik en lang tidsperiode til at erstatte de nationale standarder, der gennemfører den harmoniserede standard EN 55103-2:2009. Da designet af en række produkter, der er omfattet af den harmoniserede standard EN 55103-2:2009, som f.eks. audioudstyr, videoudstyr og audiovisuelt udstyr samt lyskontroludstyr til underholdningsformål, skal ændres væsentligt senest den 18. november 2021, eftersom den harmoniserede standard EN 55103-2:2009 ophører med at give formodning om overensstemmelse efter denne dato, er en række fabrikanter muligvis ikke i stand til at overholde denne frist. Datoen for tilbagetrækning af den harmoniserede standard EN 55103-2:2009 bør derfor undtagelsesvist udskydes. Oplysningerne vedrørende den harmoniserede standard EN 55103-2:2009 i bilag II til gennemførelsesafgørelse (EU) 2019/1326 bør derfor ændres.
                  
               
                     (13)
                  
                  
                     Gennemførelsesafgørelse (EU) 2019/1326 bør derfor ændres.
                  
               
                     (14)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen til en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilag I til gennemførelsesafgørelse (EU) 2019/1326 ændres som anført i bilag I til nærværende afgørelse.
         
         
            Artikel 2
            Bilag II til gennemførelsesafgørelse (EU) 2019/1326 ændres som anført i bilag II til nærværende afgørelse.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 15. marts 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet (EUT L 96 af 29.3.2014, s. 79).
         
            (3)  Kommissionens gennemførelsesafgørelse C(2016) 7641 af 30. november 2016 om en standardiseringsanmodning til Den Europæiske Standardiseringsorganisation, Den Europæiske Komité for Elektroteknisk Standardisering og Det Europæiske Institut for Telestandardisering om harmoniserede standarder til støtte for Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet.
         
            (4)  EUT C 246 af 13.7.2018, s. 1.
         
            (5)  Kommissionens gennemførelsesafgørelse (EU) 2019/1326 af 5. august 2019 om harmoniserede standarder for elektromagnetisk kompatibilitet, der er udarbejdet til støtte for Europa-Parlamentets og Rådets direktiv 2014/30/EU (EUT L 206 af 6.8.2019, s. 27).
         
            (6)  EUT C 246 af 13.7.2018, s. 1.
      
      
         
            BILAG I
            I bilag I til gennemførelsesafgørelse (EU) 2019/1326 foretages følgende ændringer:
            
                        1)
                     
                     
                        Løbenummer 2 affattes således:
                        
                                    Nr.
                                 
                                 
                                    Reference for standarden
                                 
                              
                                    »2.
                                 
                                 
                                    EN 55035:2017
                                    Elektromagnetisk kompatibilitet for multimedieudstyr — Immunitetskrav
                                    EN 55035:2017/A11:2020«
                                 
                              
                  
                        2)
                     
                     
                        Følgende løbenummer tilføjes:
                        
                                    Nr.
                                 
                                 
                                    Reference for standarden
                                 
                              
                                    »15.
                                 
                                 
                                    EN IEC 60947-5-2:2020
                                    Lavspændingskoblingsudstyr — Del 5-2: Udstyr til styrekredse og koblingselementer — Nærhedsafbrydere«
                                 
                              
                  
      
      
         
            BILAG II
            I bilag II til gennemførelsesafgørelse (EU) 2019/1326 foretages følgende ændringer:
            
                        1)
                     
                     
                        Løbenummer 4 affattes således:
                        
                                    Nr.
                                 
                                 
                                    Reference for standarden
                                 
                                 
                                    Dato for tilbagetrækning
                                 
                              
                                    »4.
                                 
                                 
                                    EN 55103-2:2009
                                    Elektromagnetisk kompatibilitet — Produktfamiliestandard for audioudstyr, videoudstyr og audio-visuelt udstyr samt lyskontroludstyr til underholdningsformål til professionel brug — Del 2: Immunitet
                                 
                                 
                                    28. juli 2022«
                                 
                              
                  
                        2)
                     
                     
                        Følgende løbenumre tilføjes:
                        
                                    Nr.
                                 
                                 
                                    Reference for standarden
                                 
                                 
                                    Dato for tilbagetrækning
                                 
                              
                                    »12.
                                 
                                 
                                    EN 55024:2010
                                    Informationsteknologisk udstyr — Immunitetskarakteristikker — Grænseværdier og målemetoder
                                 
                                 
                                    16. september 2022
                                 
                              
                                    13.
                                 
                                 
                                    EN 60947-5-2:2007
                                    Koblingsudstyr til lavspænding — Del 5-2: Afbryderelementer og andet materiel til styrekredse — Nærhedsafbrydere
                                    EN 60947-5-2:2007/A1:2012
                                 
                                 
                                    16. september 2022«